CELEX: 62013CN0334
Language: fi
Date: 2013-06-19 00:00:00
Title: Asia C-334/13: Ennakkoratkaisupyyntö, jonka Bundesfinanzhof (Saksa) on esittänyt 19.6.2013 — Nordex Food A/S v. Hauptzollamt Hamburg-Jonas

7.9.2013   
            
            
               FI
            
            
               Euroopan unionin virallinen lehti
            
            
               C 260/23
            
         Ennakkoratkaisupyyntö, jonka Bundesfinanzhof (Saksa) on esittänyt 19.6.2013 — Nordex Food A/S v. Hauptzollamt Hamburg-Jonas
   (Asia C-334/13)
   2013/C 260/41
   Oikeudenkäyntikieli: saksa
   
      Ennakkoratkaisua pyytänyt tuomioistuin
   
   Bundesfinanzhof
   
      Pääasian asianosaiset
   
   
      Kantaja ja valittaja: Nordex Food A/S
   
      Vastaaja ja vastapuoli: Hauptzollamt Hamburg-Jonas
   
      Ennakkoratkaisukysymykset
   
   
               1)
            
            
               Onko päätettäessä vientituen myöntämisestä katsottava, että vientitodistus on esitetty asianmukaisesti maataloustuotteiden vientitukijärjestelmän soveltamista koskevista yhteisistä yksityiskohtaisista säännöistä annetun asetuksen (EY) N:o 800/1999 (1) 4 artiklan 1 kohdassa tarkoitetulla tavalla, jos vientitullitoimipaikka on vastaanottanut vienti-ilmoituksen ilman vientitodistusta ja antanut viejälle mahdollisuuden toimittaa vientitodistuksen jälkikäteen tietyssä määräajassa ja jos viejä on toimittanut sen määräajassa?
            
         
               2)
            
            
               Mikäli ensimmäiseen kysymykseen vastataan kieltävästi: onko maataloustuotteiden vientitukijärjestelmän soveltamista koskevista yhteisistä yksityiskohtaisista säännöistä annetun asetuksen (EY) N:o 800/1999 4 artiklan 1 kohdan nojalla vientitodistus esitettävä jo vienti-ilmoitusta jätettäessä, vai riittääkö, jos viejä esittää (sille ennen vientiä annetun) vientitodistuksen vasta maksumenettelyssä?
            
         
               3)
            
            
               Voiko viejä, joka on ensin esittänyt väärennettyjä tulliasiakirjoja vientitavaran saapumisesta määräpaikkaan, esittää voimassa olevia tulliasiakirjoja vielä maataloustuotteiden vientitukijärjestelmän soveltamista koskevista yhteisistä yksityiskohtaisista säännöistä annetussa asetuksessa (EY) N:o 800/1999 asiakirjojen esittämiselle asetettujen määräaikojen päätyttyä, jos asiakirjojen esittäminen myöhässä ei ole viivästyttänyt tai haitannut maksumenettelyn etenemistä, koska tukihakemus on hylätty ensisijaisesti muista syistä kuin tavaroiden saapumista osoittavien todisteiden esittämättä jättämisen vuoksi ja todisteet esitetään sen jälkeen, kun kyseiset asiakirjat on todettu väärennetyiksi?
            
         
               4)
            
            
               Täyttyvätkö maataloustuotteiden vientitukijärjestelmän soveltamista koskevista yhteisistä yksityiskohtaisista säännöistä annetun asetuksen (EY) N:o 800/1999 51 artiklassa säädetyn seuraamuksen määräämisen edellytykset myös silloin, kun haettu vientituki vastaa tosiasiallisesti myönnettävää vientitukea mutta viejä on esittänyt maksumenettelyssä asiakirjoja, joiden perusteella sille ei olisi voitu myöntää vientitukea?
            
         
      (1)  EYVL L 102, s. 11.